Marea Foamete din 1315–1317
Marea Foamete din 1315-1317 (ocazional datată ca fiind cuprinsă între anii 1315-1322) a fost prima dintr-o serie de crize la scară largă care au lovit Europa la începutul secolului al XIV-lea. Cea mai mare parte a Europei (extinzându-se spre est până la Rusia și spre sud până la Italia) a fost afectată. Foametea a provocat numeroase decese de-a lungul unui număr extins de ani și a marcat un sfârșit clar al perioadei de creștere și prosperitate din secolele XI-XIII.